
PËR LIBERALIZIMIN E ÇMIMEVE E TARIFAVE DHE KOMPETENCAT E CAKTIMIT TË TYRE

Në mbështetje të ligjit nr.7581, datë 7.7.1992 "Për çmimet dhe tarifat", me propozimin e Ministrisë së Financave, dhe të Ekonomisë, Këshilli i Ministrave

VENDOSI:

1. Liberalizohen çmimet e artikujve që përfshihen në pasqyrën nr.1 që i bashkëngjitet këtij vendimi. Çmimet e shitjes me pakicë të artikujve të tjerë, që nuk përfshihen në këtë pasqyrë mbeten ato që janë në fuqi.
2. Çmimet e artikujve dhe të shërbimeve të karakterit monopol, që përfshihen në pasqyrën nr.2 të bashkëngjitur nuk liberalizohen.
3. Çmimet dhe tarifat që nuk liberalizohen , sipas pikave 1 dhe 2 të këtij vendimi, janë të detyrueshme për zbatim edhe nga personat fizikë e juridikë privatë, vendas ose të huaj.
4. Ministria e Financave dhe Ekonomisë, mbi bazën e propozimeve ose në bashkëpunim me ministritë e tjera, ndjek dhe studion periodikisht nivelin e kostos së prodhimit e të shërbimit, fitimin si dhe marzhet dhe rabatet për artikujt, çmimet e të cilëve nuk liberalizohen dhe bën propozimet përkatëse për ndryshimin e tyre.
5. Për artikujt, çmimet e të cilëve liberalizohen, diferencat ndërmjet çmimeve të reja që caktohen pas rivlerësimit dhe atyre të mëparshme, derdhen detyrimisht në buxhetin e shtetit, për sasitë që do të jenë gjendje pranë ndërmarrjeve shtetërore përkatëse nga data e hyrjes në fuqi të këtij vendimi. Organet përkatëse të pushtetit të kontrollojnë kryerjen e inventarizimeve, sistemimin e diferencave dhe derdhjen e tyre në buxhet.
6. Ministria e Financave dhe Ekonomisë dhe ministritë e tjera të interesuara nxjerrin udhëzimet përkatëse në zbatim të këtij vendimi.
7. Vendimet e Këshillit të ministrave nr.199, datë 25.5.1990 "Për kriteret dhe kompetencat e organeve shtetërore  për çmimet dhe tarifat", nr.180, datë 17.6.1991 "Për kompetencat e caktimit të çmimeve dhe të tarifave", si dhe çdo dispozitë tjetër që bie në kundërshtim me këtë vendim, shfuqizohen.

Ky vendim hyn në fuqi me 28.7.1992.

KRYETARI I KËSHILLIT TË MINISTRAVE
Aleksandër Meksi


Pasqyra nr. 1
ARTIKUJT, CMIMET E TE CILEVE LIBERALIZOHEN

I. Artikuj ushqimore
1. Mish
2. Qumesht
3. Gjalp
4. Djathe
5. Miell (jo me buken masive)
6. Makarona
II. Artikuj jo ushqimore
Qymyrguri


Pasqyra nr. 2
EMERTESA E ARTIKUJVE DHE E TARIFAVE TE KARAKTERIT MONOPOL, CMIMET E TE CILEVE NUK LIBERALIZOHEN 

1.Nafte e nenprodukte te saj

- Nafte bruto
- Gaz nafte
- Benzine 
- Gazoil 
- Solar 
- Mazut 
- Vajguri 
- Koks nafte 
- Bitum 
- Te tjera nenprodukte kryesore 

2. Produkte bujqesore 

- Grure 
- Panxharsheqeri 
- Luledielli 
- Oriz 
3. Avulli teknologjik 
4. Energji elektrike (jo per popullin)
5. Uje i pijshem
6. Tarifat e PTT-se
7. Tarifat pyjore
8. Kripe (e zeze e bardhe dhe e jodizuar).
9. Plehra kimike
10. Metalet e cmuara (ari dhe argjendi).

